paragraph_text: Seagate Technology je najveći svjetski proizvođač tvrdih diskova (eng. Hard Disk). Tvrtka je osnovana 1979. godine sa sjedištem u gradiću Scotts Valley u Kaliforniji. Njihovi tvrdi diskovi koriste se u serverima, osobnim i prijenosnim računalima pa sve do digitalnih videokamera i igraćih konzola kao što su PlayStation 3 i Xbox 360. Pored klasičnih tvrdih diskova proizvode i 2,5-inčne tvrde diskove koji su posebno napravljeni kako bi mogli izdržati ekstremne temperature i vibracije.